กฎกระทรวงการรับรองสถานฝึกอบรมหลักสูตรการรักษาความปลอดภัย พ.ศ. 2560
ประกาศวันที่ 2017-04-21

content: กฎกระทรวง การรับรองสถานฝึกอบรมหลักสูตรการรักษาความปลอดภัย พ.ศ. ๒๕๖๐
content: อาศัยอำนาจตามความในมาตรา ๕ วรรคหนึ่ง และมาตรา ๓๔ วรรคสอง แห่งพระราชบัญญัติธุรกิจรักษาความปลอดภัย พ.ศ. ๒๕๕๘ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “สถานฝึกอบรม” หมายความว่า สถานฝึกอบรมหลักสูตรการรักษาความปลอดภัย “คำขอ” หมายความว่า คำขอรับการรับรอง “การรับรอง” หมายความว่า การรับรองสถานฝึกอบรมหลักสูตรการรักษาความปลอดภัย “หนังสือรับรองสถานฝึกอบรม” หมายความว่า
sectionNo: 1
content: หนังสือแสดงการรับรองสถานฝึกอบรมหลักสูตรการรักษาความปลอดภัยที่นายทะเบียนกลางได้ออกให้ตามกฎกระทรวงนี้
sectionNo: 2
content: ข้อ ๒ ผู้ใดประสงค์จะขอรับการรับรอง ให้ยื่นคำขอต่อนายทะเบียน พร้อมด้วยเอกสารและหลักฐาน ดังต่อไปนี้ (๑) บุคคลธรรมดา (ก) สำเนาบัตรประจำตัวประชาชน หรือสำเนาใบสำคัญประจำตัวคนต่างด้าวหรือสำเนาหนังสือเดินทาง (ข) สำเนาทะเบียนบ้าน หรือสำเนาใบสำคัญถิ่นที่อยู่ในราชอาณาจักร
sectionNo: 2
content: หรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง (ค) หลักฐานแสดงความเป็นเจ้าของหรือผู้ครอบครองสถานฝึกอบรม (ง) แผนที่แสดงที่ตั้งของสถานฝึกอบรม (จ) หลักสูตรการฝึกอบรม และการวัดผลการฝึกอบรม (ฉ) ระเบียบหรือข้อกำหนดของสถานฝึกอบรมเกี่ยวกับการฝึกอบรม
sectionNo: 2
content: วิธีการรับผู้เข้ารับการฝึกอบรม อัตราและวิธีการเก็บค่าธรรมเนียมการฝึกอบรม และค่าธรรมเนียมอื่น (ช) เอกสารหรือหลักฐานอื่นตามที่ระบุไว้ในแบบคำขอ (๒) ห้างหุ้นส่วนสามัญ (ก) เอกสารแสดงรายชื่อผู้เป็นหุ้นส่วนทุกคน (ข) เอกสารตาม (๑) (ก) และ (ข) ของผู้เป็นหุ้นส่วนทุกคน (ค) เอกสารหรือหลักฐานตาม (๑) (ค) (ง) (จ)
sectionNo: 2
content: และ (ฉ) (ง) เอกสารหรือหลักฐานอื่นตามที่ระบุไว้ในแบบคำขอ (๓) นิติบุคคล (ก) เอกสารแสดงรายชื่อผู้เป็นหุ้นส่วนทุกคน ในกรณีเป็นห้างหุ้นส่วนสามัญจดทะเบียน หรือสำเนาหนังสือรับรองการจดทะเบียนนิติบุคคลซึ่งแสดงรายการเกี่ยวกับชื่อ วัตถุประสงค์ ที่ตั้งสำนักงาน
sectionNo: 2
content: และบุคคลซึ่งมีอำนาจลงนามผูกพันนิติบุคคลที่เป็นปัจจุบัน ซึ่งต้องรับรองไว้ไม่เกินสามเดือนนับถึงวันยื่นคำขอ (ข) หนังสือแต่งตั้งผู้แทนนิติบุคคลซึ่งต้องเป็นหุ้นส่วน กรรมการ หรือบุคคลซึ่งมีอำนาจลงนามผูกพันนิติบุคคล (ค) เอกสารตาม (๑) (ก) และ (ข) ของหุ้นส่วน กรรมการ หรือบุคคลซึ่งมีอำนาจลงนามผูกพันนิติบุคคล
sectionNo: 2
content: (ง) เอกสารหรือหลักฐานตาม (๑) (ค) (ง) (จ) และ (ฉ) (จ) สำเนาใบอนุญาตประกอบธุรกิจรักษาความปลอดภัย ในกรณีที่ผู้ขอรับการรับรองเป็นผู้ประกอบธุรกิจรักษาความปลอดภัย (ฉ) เอกสารหรือหลักฐานอื่นตามที่ระบุไว้ในแบบคำขอ (๔) ส่วนราชการ หรือหน่วยงานของรัฐ (ก)
sectionNo: 2
content: หนังสือแจ้งความประสงค์ขอจัดตั้งสถานฝึกอบรมจากหัวหน้าส่วนราชการหรือหน่วยงานของรัฐนั้น (ข) เอกสารหรือหลักฐานตาม (๑) (ง) (จ) และ (ฉ) (ค) เอกสารหรือหลักฐานอื่นตามที่ระบุไว้ในแบบคำขอ
sectionNo: 3
content: ข้อ ๓ การรับรองต้องเป็นไปตามหลักเกณฑ์และเงื่อนไข ดังต่อไปนี้ (๑) ผู้ยื่นคำขอต้องมีภูมิลำเนาอยู่ในราชอาณาจักร (๒) สถานฝึกอบรมต้องเป็นไปตามมาตรฐานสถานฝึกอบรมตามระเบียบที่คณะกรรมการกำหนด (๓) หลักสูตรการฝึกอบรมต้องมีมาตรฐานไม่ต่ำกว่าหลักสูตรการรักษาความปลอดภัยตามระเบียบที่คณะกรรมการกำหนด (๔)
sectionNo: 3
content: อัตราค่าธรรมเนียมการฝึกอบรมต้องเป็นไปตามระเบียบที่คณะกรรมการกำหนด (๕) ผู้ยื่นคำขอซึ่งเป็นผู้ประกอบธุรกิจรักษาความปลอดภัยต้องไม่เคยถูกเพิกถอน หรืออยู่ระหว่างการถูกพักใช้ใบอนุญาตประกอบธุรกิจรักษาความปลอดภัย ในกรณีที่ผู้ยื่นคำขอเป็นนิติบุคคล ให้นำหลักเกณฑ์และเงื่อนไขตาม (๑) มาใช้บังคับแก่หุ้นส่วน
sectionNo: 3
content: กรรมการ หรือบุคคลซึ่งมีอำนาจลงนามผูกพันนิติบุคคลนั้นด้วย
sectionNo: 4
content: ข้อ ๔ เมื่อได้รับคำขอแล้ว ให้นายทะเบียนออกใบรับคำขอให้แก่ผู้ยื่นคำขอไว้เป็นหลักฐาน ภายในสิบห้าวันนับแต่ที่ได้รับคำขอ หากนายทะเบียนเห็นว่าคำขอ หรือเอกสารหรือหลักฐานใดไม่ถูกต้อง หรือไม่ครบถ้วนตามข้อ ๒ ให้นายทะเบียนมีหนังสือแจ้งให้ผู้ยื่นคำขอทราบ
sectionNo: 4
content: พร้อมด้วยเหตุผลเพื่อแก้ไขให้แล้วเสร็จภายในสามสิบวันนับแต่วันที่ได้รับหนังสือนั้น ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าผู้ยื่นคำขอไม่ประสงค์จะให้ดำเนินการต่อไป และให้นายทะเบียนจำหน่ายเรื่องออกจากสารบบ
sectionNo: 4
content: แล้วแจ้งเป็นหนังสือให้ผู้ยื่นคำขอทราบภายในสามสิบวันนับแต่วันที่จำหน่ายเรื่องออกจากสารบบ
sectionNo: 5
content: ข้อ ๕ ในกรณีที่ยื่นคำขอตามข้อ ๑๓ (๒) ให้นายทะเบียนจังหวัดจัดทำรายงานการตรวจสอบพร้อมความเห็นเสนอนายทะเบียนกลางพิจารณา
sectionNo: 6
content: ข้อ ๖ ในกรณีที่คำขอและเอกสารและหลักฐานถูกต้องและครบถ้วน และการขอรับการรับรองเป็นไปตามหลักเกณฑ์และเงื่อนไขตามข้อ ๓ แล้ว ให้นายทะเบียนกลางมีหนังสือแจ้งคำสั่งรับรองหรือไม่รับรอง ไปยังผู้ยื่นคำขอทราบภายในหกสิบวันนับแต่วันที่ได้รับคำขอ โดยกรณีการให้การรับรองสถานฝึกอบรมที่ตั้งอยู่ในท้องที่จังหวัดอื่น
sectionNo: 6
content: ให้นายทะเบียนกลางนำความเห็นของนายทะเบียนจังหวัดมาประกอบการพิจารณาด้วย ในกรณีที่นายทะเบียนกลางเห็นควรมีคำสั่งรับรอง ให้ออกหนังสือรับรองสถานฝึกอบรมให้แก่ผู้ยื่นคำขอไปพร้อมกับหนังสือแจ้งคำสั่งรับรอง และในกรณีที่นายทะเบียนกลางเห็นควรมีคำสั่งไม่รับรอง
sectionNo: 6
content: ให้แจ้งเหตุผลของการไม่รับรองพร้อมด้วยสิทธิอุทธรณ์ให้ผู้ยื่นคำขอทราบด้วย
sectionNo: 7
content: ข้อ ๗ ให้ผู้ได้รับหนังสือรับรองสถานฝึกอบรมแสดงหนังสือรับรองสถานฝึกอบรมไว้ในที่เปิดเผยและเห็นได้ง่าย ณ สถานฝึกอบรมที่ได้รับการรับรองตามกฎกระทรวงนี้
sectionNo: 8
content: ข้อ ๘ ให้ผู้ได้รับหนังสือรับรองสถานฝึกอบรมออกหนังสือรับรองว่าได้ผ่านการฝึกอบรมหลักสูตรการรักษาความปลอดภัยตามมาตรา ๓๔ ก. (๔) ให้แก่ผู้ที่ผ่านการฝึกอบรมหลักสูตรการรักษาความปลอดภัย
sectionNo: 9
content: ข้อ ๙ ผู้ได้รับหนังสือรับรองสถานฝึกอบรมซึ่งประสงค์จะเปลี่ยนแปลงแก้ไขที่ตั้ง หลักสูตร สถานฝึกอบรม เครื่องมือหรืออุปกรณ์ที่ใช้ในการฝึกอบรมให้แตกต่างไปจากที่ได้รับการรับรอง ให้ยื่นคำขอเปลี่ยนแปลงแก้ไขรายการต่อนายทะเบียน พร้อมด้วยเอกสารและหลักฐานตามที่ระบุไว้ในแบบคำขอเปลี่ยนแปลงแก้ไขรายการนั้น
sectionNo: 9
content: และให้นำความในข้อ ๔ มาใช้บังคับแก่การพิจารณาคำขอเปลี่ยนแปลงแก้ไขรายการด้วยโดยอนุโลม การอนุญาตให้เปลี่ยนแปลงแก้ไขรายการตามวรรคหนึ่ง ให้แสดงไว้ในใบแนบท้ายหนังสือรับรองสถานฝึกอบรม
sectionNo: 10
content: ข้อ ๑๐ ในกรณีที่หนังสือรับรองสถานฝึกอบรมสูญหาย ถูกทำลาย หรือชำรุดในสาระสำคัญ ให้ผู้ได้รับหนังสือรับรองสถานฝึกอบรม ยื่นคำขอรับใบแทนหนังสือรับรองสถานฝึกอบรมต่อนายทะเบียน พร้อมด้วยเอกสารและหลักฐานตามที่ระบุไว้ในแบบคำขอรับใบแทน รวมทั้งหนังสือรับรองสถานฝึกอบรมฉบับเดิมที่ชำรุด
sectionNo: 10
content: หรือหลักฐานการแจ้งความกรณีสูญหายหรือถูกทำลายภายในสามสิบวันนับแต่วันที่ได้ทราบถึงการสูญหาย ถูกทำลาย หรือชำรุดในสาระสำคัญดังกล่าว และให้นำความในข้อ ๔ มาใช้บังคับแก่การพิจารณาคำขอรับใบแทนด้วยโดยอนุโลม ในกรณีที่นายทะเบียนกลางตรวจสอบแล้วเห็นว่าคำขอรับใบแทนและเอกสารและหลักฐานถูกต้องและครบถ้วน
sectionNo: 10
content: ให้ออกใบแทนหนังสือรับรองสถานฝึกอบรมแก่ผู้ยื่นคำขอ โดยให้ใช้แบบหนังสือรับรองสถานฝึกอบรมเดิม และระบุคำว่า “ใบแทน” ด้วยตัวอักษรสีแดงกำกับไว้ด้านบนของหนังสือรับรองสถานฝึกอบรม
sectionNo: 11
content: ข้อ ๑๑ ผู้ได้รับหนังสือรับรองสถานฝึกอบรมซึ่งประสงค์จะเลิกดำเนินการสถานฝึกอบรม ให้มีหนังสือแจ้งคืนหนังสือรับรองสถานฝึกอบรมต่อนายทะเบียนไม่น้อยกว่าสามสิบวันก่อนวันที่จะเลิกดำเนินการ โดยกรณีที่เป็นการแจ้งคืนหนังสือรับรองสถานฝึกอบรม ณ ท้องที่ตามข้อ ๑๓ (๒)
sectionNo: 11
content: ให้นายทะเบียนจังหวัดส่งหนังสือพร้อมทั้งหนังสือรับรองสถานฝึกอบรมให้นายทะเบียนกลางโดยไม่ชักช้า เมื่อนายทะเบียนกลางได้รับหนังสือพร้อมทั้งหนังสือรับรองสถานฝึกอบรมตามวรรคหนึ่งแล้ว และเห็นว่าไม่มีเหตุขัดข้องในการเลิกดำเนินการสถานฝึกอบรม
sectionNo: 11
content: ให้แจ้งให้ผู้มีหนังสือทราบและให้หนังสือรับรองสถานฝึกอบรมนั้นเป็นอันสิ้นผลเมื่อถึงกำหนดวันที่จะเลิกดำเนินการ
sectionNo: 12
content: ข้อ ๑๒ คำขอ ใบรับคำขอ หนังสือรับรองสถานฝึกอบรม หนังสือรับรองตามข้อ ๘ คำขอเปลี่ยนแปลงแก้ไขรายการ และคำขอรับใบแทนหนังสือรับรองสถานฝึกอบรม ให้เป็นไปตามแบบที่ผู้บัญชาการตำรวจแห่งชาติกำหนด โดยประกาศในราชกิจจานุเบกษา
sectionNo: 13
content: ข้อ ๑๓ การยื่นคำขอตามกฎกระทรวงนี้ ให้ยื่น ณ ท้องที่ที่สถานฝึกอบรมตั้งอยู่ ดังต่อไปนี้ (๑) ในกรุงเทพมหานคร ให้ยื่นต่อนายทะเบียนกลาง ณ กองบัญชาการตำรวจนครบาล (๒) ในจังหวัดอื่น ให้ยื่นต่อนายทะเบียนจังหวัด ณ กองบังคับการตำรวจภูธรจังหวัด
content: ให้ไว้ ณ วันที่ ๑๔ มีนาคม พ.ศ. ๒๕๖๐ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๔ วรรคสอง แห่งพระราชบัญญัติธุรกิจรักษาความปลอดภัย พ.ศ. ๒๕๕๘ บัญญัติให้การรับรองสถานฝึกอบรมหลักสูตรการรักษาความปลอดภัยเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้